Mimar Sinan
Ni Koca Mi'mâr Sinân Âğâ (Otomano Turko: خواجه معمار سنان آغا; Moderno a Turko: Mimar Sinan, pannakabalikas [miːˈmaːɾ siˈnan]) (c. 1489/1490 – Hulio 17, 1588 ket isu idi ti nangruna nga Otomano nga arkitekto (Turko: "Mimar") ken sibil nga inhenniero para kadagiti sultan Suleiman ti Nadaeg, Selim II, ken Murad III. Isu ti nangirebbeng para iti panakabangon kadagiti adadu ngem tallo gasut a nangruna a patakder ken dagiti dadduma pay a natakneng a gandat, a kas dagiti Islamiko a pangiyunaan a pagadalan (sibyan mektebs). Dagiti nagadal kaniana ket isuda ti nangipatakder ti Meskita Sultan Ahmed idiay Istanbul, Stari Most idiay Mostar ken timmulongda a nagdaremdem ti [Taj Mahal]] idiay Mughal nga Imperio. Isu ket anak ti maysa a msaonero , isu ket nakaala ti teknikal nga edukasion ken nagbalin nga inhenniero ti milisia. Isu ket napardas a naipangato ken nagbalin nga opisial ken agbilbilin a Henisaro, nga ti adda ti pammadayaw a titulo ti ağa.[1] Isu ket nangipasayaat kadagiti kalaingna ti arkitekto ken inhennira bayat nga isu ket adda idi kadagiti kampania ti Henisaro, ken nagbalin nga eksperto ti panagibangbangon kadagiti aniaman a kita ti sammakedan, ket dagiti gandat a patakder ti milisia, a kas dagiti kalsada, rangrangtay ken dagiti akuedukto.[2] Idi agtawen ti agarup a limapulo, isu ket nadutokan a kas ti nangruna a naarian nga arkitekto, a nangipakpakat kadagiti nagun-od a kalaingna iti buyot iti "panagpartuatna kadagiti napintas a relihioso a pasdek" ken dagiti nadumaduma a sibiko a patakder.[2] Isu ket nagtalinaay ti daytoy a puesto ti gangani a limapuo a tawtawen.
Ti obra maestrana ket ti Meskita Selimiye idiay Edirne, ngem ti kadayegan nga obrana ket ti Meskita Suleiman idiay Istanbul. Isu ket nangidaulo ti dakkel a departamento ti gobierno ken nagisursuro kadagiti adu a timmulong kaniana, ken iti panangipaisubli, naipasalsaluminada, a mairaman ni Sedefkar Mehmed Agha, ti arkitekto ti Meskita Sultan Ahmed. Naipanunotan nga isu ti kalatakan nga arkitekto ti klasiko a paset ti panawen ti Otomano nga arkitektura, ket naipada isuna kenni Michelangelo, ti kontemporariona idiay Laud.[3][4] Ni Michelangelo ken dagiti planona para iti Basilika ni San Pedro idiay Roma ket nadayeg idi a naamammoan idiay Istanbul, manipud idi ni Leonardo da Vinci ken isu ket nainbetaran pay, idi 1502 ken 1505, babaen ti Otomano a Porte tapno mangited kadagiti plano para iti maysa a rangtay a a mangballasiw ti Nabalitokan a Sara.[5]
Paammo[urnosen | urnosen ti taudan]
Dagiti silpo ti ruar[urnosen | urnosen ti taudan]
Dagiti midia a mainaig ti Mimar Sinan idiay Wikimedia Commons
ace_Latn ilo_Latn ilo_Latn ilo_Latn ilo_Latn ilo_Latn